Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, ikastetxe publikoetako eskolaz kanpoko jardueretarako protokoloari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko irailaren 20an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpegui jaunak Osoko Bilkuran ahoz erantzun dezan:

• Hezkuntzako kontseilariak zer urrats egiteko asmoa du, ikusirik ikasturte-hasiera honetarako protokoloak Haur eta Lehen Hezkuntzako irakasleengan eta ikastetxe publikoetako zuzendariengan sortu duen ondoeza, irakasleen bizkar uzten baitu eskolaz kanpoko ekintzen zama, nabarmen igota haien zuzeneko irakastaldi-orduen kopurua?

Iruñean, 2021eko irailaren 16an

Foru parlamentaria: Bakartxo Ruiz Jaso